מצר פיקוק

**מצר פיקוק** (באנגלית: **Peacock Sound**) הוא מצר ים רחב, מכוסה קרח, המפריד בין האי ת'רסטון לבין חוף אייטס בארץ אלזוורת', שבאנטארקטיקה.

חלקו המערבי של מדף הקרח אבוט מכסה את המצר, ולכן לא ניתן להפליג בו.

אורכו של המצר 216 קילומטרים, ורוחבו 64 קילומטרים.

## היסטוריה
### גילוי ומיפוי המצר

המצר התגלה על ידי השירות האנטארקטי של ארצות הברית, בטיסות שהמריאו מספינת צי ארצות הברית בר (USS *Bear*) בפברואר 1940.

המצר מופה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה, בדצמבר 1946.

בתחילה סברו כי האי ת'רסטון הוא חצי אי, המחובר לארץ אלזוורת' (וכי מצר פיקוק הוא למעשה שני מפרצים משני צידי חצי האי). רק בעקבות חקר של משלחת צי ארצות הברית לחקר ים בלינגסהאוזן (USN Bellingshausen Sea Expedition) בפברואר 1960 התברר כי המצר גובל בכל חופו הדרומי של האי ת'רסטון (היינו שאכן מדובר באי ובמצר ים, ולא בחצי אי ובשני מפרצים).

### מקור השם

המצר נקרא על שם הסלופ המלחמתי פיקוק  שהפליגה יחד עם הסקונר פלאיינג פיש  בפיקודו של קפטן ויליאם לברת' הדסון (William L. Hudson) בין השנים 1838–1842, במסגרת משלחת החקר של ארצות הברית, ואשר חקר את קצה משטח הקרח שמצפון לאי ת'רסטון במרץ 1839.

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA382&lpg=PA382&dq=%22Peacock+Sound%22+Antarctica&source=bl&ots=qbWGypOiwd&sig=ACfU3U1p9bEur-SU0mfzpffRscbq_csnTA&hl=en&sa=X&ved=2ahUKEwi-ksiouazoAhUHDuwKHcG_BQwQ6AEwBnoECAYQAQ#v=onepage&q=%22Peacock%20Sound%22%20Antarctica&f=false Sailing Directions (planning Guide) and (enroute) for Antarctica]**, P 382

•  Andrew J. Hund, **[https://books.google.co.il/books?id=wRvFBAAAQBAJ&pg=PA374&lpg=PA374&dq=%22Peacock+Sound%22+Antarctica&source=bl&ots=1aMyHuCoC9&sig=ACfU3U0VqRtt8Omsd-jogJ_4imVI4xeSJw&hl=en&sa=X&ved=2ahUKEwi-ksiouazoAhUHDuwKHcG_BQwQ6AEwBXoECAoQAQ#v=onepage&q=%22Peacock%20Sound%22%20Antarctica&f=false Antarctica and the Arctic Circle: A Geographic Encyclopedia of the Earth's Polar Regions]**, P 374

• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Trantern, **[https://books.google.co.il/books?id=NXhFAgAAQBAJ&pg=PA242&lpg=PA242&dq=%22Peacock+Sound%22+Antarctica&source=bl&ots=13HsyL3NdF&sig=ACfU3U1OggkpYbaGTKhFsVp2a4ZoVKEgkQ&hl=en&sa=X&ved=2ahUKEwjk8Oq0uazoAhXDCOwKHXM7BGw4ChDoATAAegQIChAB#v=onepage&q=%22Peacock%20Sound%22%20Antarctica&f=false Antarctic Palaeoenvironments and Earth-Surface Processes]**, P 242

•  Gohl, K. (2010): **[https://epic.awi.de/id/eprint/22418/ Tectonics and ice sheet dynamics of West Antarctic margins]**, EGU General Assembly, ViennaMay .

•  Gohl, K., D. Teterin, G. Eagles, G. Netzeband, J. W. G. Grobys, N. Parsiegla, P. Schlüter, V. Leinweber, R. D. Larter, G. UenzelmannNeben, and G. B. Udintsev (2007), **[https://pubs.usgs.gov/of/2007/1047/srp/srp047/of2007-1047srp047.pdf Geophysical survey reveals tectonic structures in the Amundsen Sea embayment, West Antarctica]**, in Antarctica: A Keystone in a Changing World – Online Proceedings of the 10th ISAES, edited by A. K. Cooper and C. R. Raymond et al., USGS Open-File Report 2007-1047, Short Research Paper 047, 4 p.; doi:10.3133/of2007-1047.srp047

• Katharina Hochmuth and Karsten Gohl, **[https://sp.lyellcollection.org/content/381/1/233 Glaciomarine sedimentation dynamics of the Abbot glacial trough of the Amundsen Sea Embayment shelf, West Antarctica]**, Geological Society, London, Special Publications, 381, 233-244, 24 July 2013, https://doi.org/10.1144/SP381.21

## קישורים חיצוניים
* מצר פיקוק באתר הסקר הגאולוגי של ארצות הברית
* מצר פיקוק באתר הגאזט האנטארקטי המשווה SCAR של ממשלת אוסטרליה
* מצר פיקוק באתר marineregions
* מחשבון מרחקים - המרחק ממצר פיקוק לאתרים סמוכים
* תחזית מזג אוויר עדכנית ארוכת טווח עבור מצר פיקוק

## הערות שוליים

פיקוק
פיקוק